Nr. L 115/6 De Europæiske Fællesskabers Tidende 6. 5. 94 KOMMISSIONENS FORORDNING (EF) Nr. 1054/94 af 5. maj 1994 om regler for finansiel overvågning af programmer, der er godkendt i henhold til Rådets forordning (FØF) nr. 2080/92 om en fællesskabsordning med støtte til skovbrugsforanstaltninger i landbruget KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 2080/92 af 30. juni 1992 om en fællesskabsordning med støtte til skovbrugsforanstaltninger i landbruget ()), særlig artikel 7, og ud fra følgende betragtninger : I henhold til Rådets beslutning 88/377/EØF af 24. juni 1988 om budgetdisciplin (?, særlig artikel 6, skal Kommissionen iværksætte et effektivt alarmsystem for at sikre, at retningslinjerne på landbrugsområdet overholdes ; det er nødvendigt at fastlægge en pålidelig ordning for finansiel overvågning af gennemførelsen af forordning (EØF) nr. 2080/92, således at de nødvendige skridt kan tages inden for budgetdisciplinens alarmsystem, og for at der kan foretages overslag over de udgifter, der skal afholdes over de fremtidige budgetter, eftersom en række af de forpligtelser, der er indgået som led i de i henhold til forordning (FØF) nr. 2080/92 godkendte programmer, er flerårige, hvilket medfører udgifter for EF-budgettet over flere år ; den finansielle overvågning bør baseres dels på de indivi- duelle forpligtelser, der er indgået i forbindelse med programmer, som er godkendt i henhold til forordning (EØF) nr. 2080/92, dels på kortfristede overslag, der ajour- føres regelmæssigt ; de i denne forordning fastsatte foranstaltninger er i over- ensstemmelse med udtalelse fra Den Stående Skovbrugs- komité — UDSTEDT FØLGENDE FORORDNING : Artikel 1 Medlemsstaterne meddeler ifølge tabellen i bilag I, even- tuelt med skelnen mellem mål nr. 1-regioner og andre regioner, oplysninger i form af status over gennemførelsen af den ordning, der er fastsat ved forordning (EØF) nr. 2080/92, pr. 30. april og pr. 31. oktober i hvert regn- skabsår. Oplysningerne skal være Kommissionen i hænde senest 60 dage efter nævnte datoer. Artikel 2 Medlemsstaterne meddeler endvidere Kommissionen kvartalsvis overslag over udgifterne i henhold til forord- ning (EØF) nr. 2080/92 ifølge tabellen i bilag Il. Overslagene skal være Kommissionen i hænde hen- holdsvis den 31. marts, den 30. juni, den 30. september og den 31. december. Undtagelsesvis skal medlemsstaterne første gang meddele Kommissionen overslag over udgifterne efter tabellen i bilag II senest 30 dage efter nærværende forordnings ikrafttrædelse. Artikel 3 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 5. maj 1994. () EFT nr. L 215 af 30. 7. 1992, s. 96. () EFT nr. L 185 af 15. 7. 1988, s. 29. På Kommissionens vegne René STEICHEN Medlem af Kommissionen